CELEX: 62020CN0522
Language: fi
Date: 2020-10-19 00:00:00
Title: Asia C-522/20: Ennakkoratkaisupyyntö, jonka Oberster Gerichtshof on esittänyt 19.10.2020 – OE v. VY

1.2.2021   
            
            
               FI
            
            
               Euroopan unionin virallinen lehti
            
            
               C 35/24
            
         
      Ennakkoratkaisupyyntö, jonka Oberster Gerichtshof on esittänyt 19.10.2020 – OE v. VY
      (Asia C-522/20)
      (2021/C 35/36)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberster Gerichtshof
      
         Pääasian asianosaiset
      
      
         Valittaja: OE
      
         Vastapuoli: VY
      
         Ennakkoratkaisukysymykset
      
      
                  1)
               
               
                  Onko 27.11.2003 annetun neuvoston asetuksen (EY) N:o 2201/2003 (1) 3 artiklan [1 kohdan] a alakohdan kuudes luetelmakohta ristiriidassa SEUT 18 artiklassa vahvistetun syrjintäkiellon kanssa, koska siinä säädetään 27.11.2003 annetun neuvoston asetuksen (EY) N:o 2201/2003 3 artiklan [1 kohdan] a alakohdan viidenteen luetelmakohtaan nähden lyhyemmästä asuinajasta, jonka soveltaminen riippuu hakijan kansalaisuudesta, edellytyksenä sille, että asuinvaltion tuomioistuimet ovat toimivaltaisia?
               
            
                  2)
               
               
                  Jos ensimmäiseen kysymykseen vastataan myöntävästi:
                  Seuraako tästä syrjintäkiellon rikkomisesta, että kaikkiin hakijoihin heidän kansalaisuudestaan riippumatta on sovellettava 27.11.2003 annetun neuvoston asetuksen (EY) N:o 2201/2003 3 artiklan [1 kohdan] a alakohdan viidennen luetelmakohdan mukaista pääsääntöä, jonka mukaan kanteen nostaminen asuinvaltion tuomioistuimessa edellyttää 12 kuukauden pituista asuinaikaa, vai onko kaikkiin hakijoihin sovellettava kuuden kuukauden pituista asuinaikaedellytystä?
               
            
         (1)  Tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta 27.11.2003 annettu neuvoston asetus (EY) N:o 2201/2003 (EUVL 2003, L 338, s. 1).